ສຫລ ກ່າວວ່າ ການເປີດເຜີຍຂອງ ວີກີລີກສ໌ ບໍ່ແຊກແຊງການດໍາເນີນການທູດ
ຄລິນຕັນ ກ່າວວ່າ ການເປີດເຜີຍ ເອກະສານລັບ ຂອງວີກີລີກສ໌ ຈະບໍ່ແຊກແຊງ ການດໍາເນີນການທູດຂອງສະຫະລັດ. ການທູດຂອງສະຫະລັດ.
ທ່ານນາງ Hillary Clinton ລັດຖະມົນຕີການຕ່າງປະເທດ ສະຫະລັດກ່າວວ່າ ການເປີດເຜີຍເອກະສານລັບຫລາຍພັນ ສະບັບຂອງກະຊວງການຕ່າງປະເທດ ຈະບໍ່ແຊກແຊງນໍາ ການດໍາເນີນງານທາງການທູດຂອງອາເມຣິກາ ໃນທາງໃດ ທັງນັ້ນ ທ່ານນາງຄລິນຕັນກ່າວຖ້ອຍຖະແຫລງດັ່ງກ່າວນີ້ ອອກມາ ທີ່ກາຊັກສະຖານໃນວັນພຸດວານນີ້ ບ່ອນທີ່ທ່ານ ນາງໄປເຂົ້າຮ່ວມກອງປະຊຸມສຸດຍອດຢູ່ນັ້ນ ແຕ່ເຖິງແມ່ນໄດ້ມີການສະແດງຄວາມເຫັນໃນແງ່ດີຂອງ ທ່ານນາງຄລິນຕັນກໍຕາມ ທ່ານ William Burns ຮອງ ລັດຖະມົນຕີການຕ່າງປະເທດສະຫະລັດ ກໍໄດ້ກ່າວຢູ່ທີ່ກຸງວໍຊິງຕັນວ່າ ການເຜີຍແບເອກະ ສານລັບເຫລົ່ານີ້ ໂດຍ WikiLeaksໄດ້ສ້າງຄວາມເສຍຫາຍຢ່າງຫລວງຫລາຍໃຫ້ແກ່ຄວາມ ພະຍາຍາມຕ່າງໆທາງການທູດຂອງສະຫະລັດ ທ່ານ Burns ກ່າວຕໍ່ຄະນະກໍາມາທິການ ລັດຖະສະພາສະຫະລັດຄະນະນຶ່ງວ່າ ການເປີດເຜີຍເອກະສານເຫລົ່ານີ້ເປັນການລະເມີດຕໍ່ ຄວາມໄວ້ວາງໃຈຢ່າງຮ້າຍກາດ ໃນວັນພຸດວານນີ້ເຊ່ນກັນ website Amazon com ຂອງສະຫະລັດ ກໍໄດ້ຂັດຂວາງບໍ່ໃຫ້ WikiLeaks ໃຊ້ເວັບໄຊ້ທ໌ຂອງບໍລິສັດເຜີຍແຜ່ເອກະສານເຫລົ່ານັ້ນ ຊຶ່ງການເຄື່ອນໄຫວດັ່ງ ກ່າວຂອງ Amazon com ມີຂຶ້ນຫລັງຈາກໄດ້ຮັບການ ກົດດັນຈາກບັນດາສະມາຊິກລັດຖະ ສະພາສະຫະລັດ ທ່ານ Joe Lieberman ສະມາຊິກສະພາສູງສະຫະລັດໄດ້ຊົມເຊີຍການ ຕັດສິນໃຈຂອງ Amazon com ແລະຮຽກຮ້ອງໃຫ້ບໍລິສັດອື່ນໆທີ່ປ່ອຍໃຫ້ WikiLeaks ໃຊ້ການບໍລິການທາງອິນເຕີແນັທຂອງຕົນ ເພື່ອເຜີຍແຜ່ເອກະສານນັ້ນ ຢຸດການພົວພັນ ຂອງຕົນ ກັບWikiLeaks ນັ້ນ ເສຍ